ปรับโฉม
หลายคนสงสัยว่า ร้านรับแลกเปลี่ยนเงินต่างประเทศ ซุปเปอร์ริช &#8220;ส้ม&#8221; กับ &#8220;เขียว&#8221; ต่างกันอย่างไร
20 ม.ค. 2559

หลายคนสงสัยว่า ร้านรับแลกเปลี่ยนเงินต่างประเทศ ซุปเปอร์ริช “ส้ม” กับ “เขียว” ต่างกันอย่างไร
“ปิยะ ตันติเวชยานนท์” บอสใหญ่ บริษัท ซุปเปอร์ริช อินเตอร์เนชั่นเนล เอ็กซ์เชนจ์ (1965) ได้เฉลยว่า ก็เป็นพี่น้องกัน แต่ต่างคนต่างทำธุรกิจ
และถือโอกาสครบรอบ 50 ปี จึงได้ปรับโลโก้ใหม่ให้ทันสมัย แตกต่างจากคู่แข่ง และเตรียมพร้อมที่จะเข้าจดทะเบียนในตลาดหลักทรัพย์ฯ ก็ให้มีชื่อย่อ SPR อยู่ในสัญลักษณ์ลูกศรที่เป็นเส้นโค้ง 2 อันมาประกบกันเป็นรูปตัว S หรือเครื่องหมายอินฟินิตี้ สะท้อนถึงความพร้อมในด้านเงินสดหมุนเวียนไว้ให้บริการลูกค้า
แถมยังหมายถึงความเจริญเติบโตที่ไม่มีสิ้นสุดตามด้วยตัวอักษร “SuperRich” สีส้ม ที่มีความโดดเด่น หนักแน่นและน่าเชื่อถือ ตามความเชื่อของชาวจีนที่ว่า “สีส้ม” หมายถึง ทองคำ การให้โชคลาภ
งานนี้ “ปิยะ” ควงคุณแม่ “พจมาลย์” ที่แม้อายุย่าง 80 ยังแข็งแรงมาคุยด้วย ในฐานะเป็นคนคิดชื่อ “SuperRich” นั่นเอง